1453-ban "Fazokas wcza," 1482-ben "kyrgas," (templom utca) 1568-ban "platea faßekas," 1564-ben "Zentegyhaz vtcza" néven említették. Az első világháborút követően 1923-ban "Iuliu Maniu" román politikusról, későbbi miniszterelnökről nevezték el. A második bécsi döntés után 1941–1945 között ismét Szentegyház utca lett. 1945-től a "6 Martie" nevet kapta az első Groza-kormány március 6-i megalakulásának emlékére, majd a romániai rendszerváltás után 1990-től ismét Iuliu Maniu utca lett.